Mata Mata
Ijen wass ijen thghat tijja thighaydhin ines dheg ijen texbuceth tbella3ed xasent thawwrath, trah hima asen t id awi arbi3, axmi ghsn t id te3qav theqqarasent : "ma3, ma3, azment thawwath a thighaydhin inu, arbi3 x theqaccwin inu, aceffay gui thebbicin inu" , uca azmentid thawwrath, men kur ass tegas amenni, ijen was isennthas 3emmi yehya(uccen) i3qer x w awar nni dh asen teqqa, ijjit theffegh, uca yrah isqaqev, innasent :"ma3, ma3, azment thawwrath a thighaydhin inu, arbi3 x theqaccwin inu, aceffay gui thebbicin inu", nnant as nethnint :"a rah aya 3emmi yehya ma tghiredh uc d ne3qir" , minzi 3eqrent awar nes, ass nedhen irah iswa xarebbi n thamment uca yrah ghasen t, innas n t :"ma3, ma3, azment thawwath a thighaydhin inu, arbi3 x theqaccwin inu, aceffay gui thebbicin inu", ssijent id swadday n thewwrath, nethnint twarant thitayin wuccen, nnant as 3awedh :"a rah aya 3emmi yehya ma tghiredh uc d ne3qir", thudhecca ynes, irah ihennek thitayin ines, uxa yrah ghas n t : "ma3, ma3, azment thawwath a thighaydhin inu, arbi3 w theqaccwin inu, aceffay gui thebbicin inu" azment as thawwath, ifafa ibbathen t, isseghri thent ammen, gha w 3ecci, th3eqbed yemmath sent thevdha :"ma3, ma3, azment thawwath a thighaydhin inu, arbi3 w theqaccwin inu, aceffay gui thebbicin inu", thufa walu, theqqim t3awadh t3awadh walu, thazem thawwath wa thufi hed, uxa thessen qa dh 3emmi yehya ithen t iccin, theqqim thesghuyyiw thesghuyyiw, thrah gha w'emzir, thennas ggay thiqaccwin n uzzar adh rahegh adh menghegh ag 3emmi yehya yeccay thighaydhin inu, innas netta rah awyayed azekkon (n thezwin), thrah gha ddirith thennas w'cay azekkon, thennas rah awyayed aman, thrah gha thara, thennas ucay aman, thennas rah awyayed imedhyazen a xafi iran, thrah gha y'medhyazen, nnanas rah awyaneghd icari,thrah gha thixsi thennas ucay icari, thennas rah awyayed thifedja, thrah gha yfedjahen thennasen ucemmay thifedja, ucinas then, theksi thifedja nni thrah thucithent e thixsi, thixsi thucas icari, icari thuwwith i'y'medhyazen, imedhyazen rahen akis iran x thara, thara thucased aman, aman nni thuwwithen i ddirith, ddirith thuchasd azekkon, azekkon thuwwith iwemzir, iggas thiqaccwin n zuzar hima atemnegh ag 3emmi yehya yeccas thighaydhin ines, thrah gha 3emmi yehya, thesqaqev xas, thennas ffghed an mnegh, innas snennigh, th3awdhas , ffghed an mnegh, innas qa tegguegh aghroum, thennas ahya ffghed an mnegh, innas aqay adh ccegh, netta tughath i3edder thiqaccwin ukeccodh, iffghed ghas, th'carg as a3eddis, thufa thighaydhin ines 3adh ddarent, theksithen tid, thetta anzar zi wakuc, yuced u'nzar, thessiredh thighaydhin ines, dharithent gha thexbucth nsen t, zi ssa thsawent adh taranet thaynith mlih.
Kighd sih dh sih, ira ghari chan tsira n thadhufeth 9asent.
hau_Latn kab_Latn jav_Latn